
Parlamentul României

Camera Deputaţilor

Comisia pentru apărare, ordine                                            Bucureşti, 25.02.2003

publică şi siguranţă naţională                                               PL 91/2003
Nr.32/126

RAPORT

asupra proiectului de Lege pentru ratificarea Acordului între Guvernul României şi Guvernul Republicii Portugheze privind readmisia persoanelor aflate în situaţie ilegală, semnat la Lisabona la 26 septembrie 2002

1.În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, cu proiectul de Lege pentru ratificarea Acordului între Guvernul României şi Guvernul Republicii Portugheze privind readmisia persoanelor aflate în situaţie ilegală, semnat la Lisabona la 26 septembrie 2002, trimis cu adresa nr.91 din 17 februarie 2003 şi înregistrat sub nr.32/126 din 18 februarie 2003.

     Consiliul Legislativ, cu nr.13/7.01.2003, a avizat favorabil, acest proiect de lege.

Proiectul de lege vizează completarea instrumentelor juridice în materie, încheiate de către România cu statele membre ale Uniunii Europene, în cadrul procesului de monitorizare fără disfuncţionalităţi a liberei circulaţii a cetăţenilor români în spaţiun Schengen.

2. Proiectul de Lege face parte din categoria legilor ordinare şi se adoptă
potrivit art.74 alineatul (2) din Constituţie.
3. La dezbaterea proiectului de lege a participat în calitate de invitat,
conform prevederilor art.51 şi art.52 din Regulamentul Camerei Deputaţilor, doamna comisar Iuliana Kope, consilier juridic în cadrul Ministerului de Interne.

4. La lucrările comisiei au fost prezenţi 25 deputaţi din totalul de 26 de
membri ai comisiei.
5. Proiectul de lege a fost adoptat de  către Senat în şedinţa din data de 6 februarie 2003.

În urma dezbaterii, în şedinţa din 25 februarie 2003, membrii comisiei au hotărât, cu 24 de voturi pentru şi o abţinere, să supună acest proiect de Lege Plenului Camerei Deputaţilor spre dezbatere şi adoptare, în forma adoptată de Senat.

PREŞEDINTE ,

Răzvan IONESCU

Red.s.c. Anca Barb

